**ΕΛΛΗΝΙΚΗ ΔΗΜΟΚΡΑΤΙΑ**



**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΤΜΗΜΑ ΔΙΕΘΝΩΝ & ΔΗΜΟΣΙΩΝ ΣΧΕΣΕΩΝ**

Ιερά Οδός 75, 118 55, Αθήνα

Πληροφορίες: Αλίκη-Φωτεινή Κυρίτση

Tηλ.: 210 5294845

FAX: 210 5294820

Διεύθυνση ηλεκτρονικού ταχυδρομείου:

public.relations@aua.gr

 Αθήνα,06-02-2019

**ΔΕΛΤΙΟ ΤΥΠΟΥ**

Υπογραφή Ακαδημαϊκής Συνεργασίας μεταξύ Universitas Syiah Kuala και Γεωπονικού Πανεπιστημίου Αθηνών»

Την Τρίτη 15 Ιανουαρίου 2019 υπεγράφη Πρωτόκολλο Ακαδημαϊκής Συνεργασίας (το οποίο μετεγκρίθηκε από τη Σύγκλητο του Γ.Π.Α.) μεταξύ του Γεωπονικού Πανεπιστημίου Αθηνών και του Πανεπιστημίου Syiah Kuala της Ινδονησίας. Το Πρωτόκολλο υπέγραψαν οι Πρυτάνεις κκ. Σπυρίδων Κίντζιος και Samsul Rizal. To Πανεπιστήμιο Syiah Kuala είναι το αρχαιότερο και μεγαλύτερο δημόσιο Ανώτατο Εκπαιδευτικό Ίδρυμα της Ινδονησίας, με δώδεκα Σχολές και εγκαταστάσεις συνολικής έκτασης μεγαλύτερης του 1,3 εκατομμύριου τ.μ.

Αφορμή για τη σύναψη της συμφωνίας αποτέλεσε η συνεργασία των δύο Ιδρυμάτων στα πλαίσια του Ευρωπαϊκού προγράμματος Erasmus+ με επωνυμία SFARM και Επιστημονικό Υπεύθυνο τον Καθηγητή κ. Γεώργιο Παπαδάκη του Τμήματος Αξιοποίησης Φυσικών Πόρων και Γεωργικής Μηχανικής. Στο πλαίσιο υλοποίησης του έργου αυτού, οργανώθηκε διημερίδα (14-15/1/2019) στο αμφιθέατρο της Βιβλιοθήκης του Γεωπονικού Πανεπιστημίου Αθηνών με αντικείμενο την παρουσίαση επιστημονικών επιτευγμάτων από Καθηγητές-Ερευνητές του Γεωπονικού Πανεπιστημίου Αθηνών. Στην ημερίδα παρέστησαν και εκπρόσωποι από τα υπόλοιπα συμμετέχοντα κράτη (Κίνα, Βιετνάμ, Λάος).

Μετά το τέλος της εκδήλωσης, οι συμμετέχοντες στη διημερίδα ξεναγήθηκαν στο Εργαστήριο Σηροτροφίας και Μελισσοκομίας του Γεωπονικού Πανεπιστημίου Αθηνών από τους Καθηγητές του ΓΠΑ κ.κ. Πασχάλη Χαριζάνη και Γεώργιο Γκόρα.